渡船

渡船又叫渡輪、輪渡、橫水渡，係搭人過水嘅船。細到艇仔，大到巨輪都有。大隻嘅可以搭載汽車甚至火車。

橫水渡指喺平靜狹窄嘅內河或者水道嘅渡船，舊時有啲橫水渡係船伕或者機器拉扯連接兩岸嘅纜繩嚟移動，或者撐漿同撐竹。後來科技進步，好多改做摩打驅動。而家香港嘅新渡輪公司用橫水渡嚟稱呼一啲用大船嘅渡輪航線，偏離咗橫水渡原本嘅意思。

渡船航程短則一段涌面，長嘅可以跨海。南華早報專欄作家Tim Pile認為，世界上最長嘅冇中途埋站嘅定期渡輪係馬馬拉航線，來往意大利同土耳其，要行56個鐘。

常見種類
雙端船：船端兩邊都可作船頭。
飛翼船
充氣船
雙壓船
橋接船：係畀啲車直接開上船甲版。

相關書本

"Off Ferries, New And Old", May 1931, Popular Science

船